מתווה הרמזור

מתווה הרמזור (או מודל הרמזור, או תוכנית הרמזור) היא שיטה לסיווג יישובים בישראל, כחלק מהמאמצים להתמודד עם מגפת הקורונה בישראל. יוזם התוכנית, פרופ' רוני גמזו, ניסה להכניס את התוכנית מתחילת תפקידו בתפקיד "ממונה הקורונה" (ראש תוכנית "מגן ישראל") הראשון (23 ביולי 2020). רק ב-30 באוגוסט 2020 אישרה ממשלת ישראל את תוכנית הרמזור, שנכנסה לתוקף החל מה-6 בספטמבר 2020. בתחילת מגפת הקורונה בישראל, צעדי הטיפול במגפה היו ארציים ולא דיפרנציאליים. במקביל, החל מאפריל 2020, הוטלו לעיתים סגרים מקומיים באמצעות תקנות שעת חירום (נגיף הקורונה החדש) (אזור מוגבל) ביישובים ושכונות עם תחלואה גבוהה. באפריל 2020 הוצעו שורה של יוזמות להתמודדות עם שגרה בצל נגיף הקורונה. הוצעה גם תוכנית הכוללת מינוי מנהל יחיד לאירוע וחלוקה של הארץ לאזורים לפי תמרורים וניהול המעברים בין האזורים האלה על פני תקופות ארוכות. התכנית נגנזה ובמקומה הועדפה תוכנית המטה לביטחון לאומי שלא יושמה. בסוף יולי, לאחר מינוי רוני גמזו לממונה הקורונה, יזם גמזו את תוכנית הרמזור. אישור התכנית נדחה כמה פעמים. במסגרת התכנית שאושרה בממשלה, יישובים שונים דורגו לפי צבע ולא הייתה הגבלה מעבר בין יישובים (פרט למקרים של הטלת סגר באישור הממשלה באמצעות חוק סמכויות מיוחדות להתמודדות עם נגיף הקורונה החדש). ביישובים הוגדרו רמות שונות של התקהלות מותרת בהתאם לצבע. הרמזור התקיים במקביל למתווים ארציים – חינוך, תעופה, תחבורה, מקומות עבודה. התוכנית הותירה מגבלות איסור על אולמות אירועים בחלל סגור, מועדונים, אירועי ספורט, פארקי מים ושעשועים וירידים. לאחר תחילת התכנית ב-6 בספטמבר, היו אמורים להתחיל סגרים על ערים אדומות מסוימות, אך לאחר לחצים הומרו לסגר לילי על כ-40 יישובים. הוטל סגר ארצי ב-18 בספטמבר והתכנית לא יושמה. לאחר הסגר, מודל הרמזור שימש לקביעת סגר מקומי בערים אדומות. בתחילה היו הקלות ארציות (כמו פתיחת גני ילדים) ובהמשך נוספו הקלות שונות בערים ירוקות וצהובות. מגבלת ההתקהלות נשארה ארצית. הוטל סגר ארצי נוסף בדצמבר ולאחריו צבע הרמזור קבע את פתיחת בתי הספר והגנים בלבד. מתווה הרמזור בבתי הספר בוטל בינואר 2022. ניהול דיפרנציאלי של הטיפול בהתפשטות המחלה על בסיס נתונים אזוריים. 4 מדרגים: ירוק, צהוב, כתום, אדום על בסיס נתוני תחלואה (חולים חדשים, קצב גידול, שיעור חיוביים). הפעלת הגבלות קבע להתקהלות, המותאם לכל אחד מהצבעים. הגבלות נוספות ותמיכה ביישובים על פי צבעם. כל יישוב יקבל ציון שבועי אשר מורכב משיעור החולים החדשים, אחוז הבדיקות החיוביות וקצב הגידול במאומתים בקורונה. הציון יינתן בין 0 ל-10 לפי המשתנים הבאים: מספר החולים החדשים בשבוע ביחס לגודל האוכלוסייה. שיעור הבדיקות החיוביות בשבוע. קצב גידול מספר החולים החדשים בכל רשות מקומית בשבוע. משרד הבריאות הכין יישום לטלפונים חכמים (אנדרואיד וiOS) כדי לתמוך במתווה הרמזור ולהציג בצורה את ההנחיות המשתנות בין יישובים שונים בארץ, בין היתר תוך שימוש ב-GPS. באפליקציה זו ניתן להציג דרכון ירוק. האפליקציה פועלת בארבע שפות: עברית, ערבית, אנגלית ורוסית. מודל הרמזור מתוך אתר משרד הבריאות מודל הרמזור מתוך אתר מגן ישראל מודל הרמזור ומתווה לתפילה באלול ובתשרי מתוך אתר משרד הבריאות טבלת קורונה ביישובים לפי מאגר משרד הבריאות נכון ל-7 בפברואר 2023 (פורסם למחרת 8 בפברואר) מספר תושבים בכל ישוב לפי נתוני למ"ס לסוף 2019 [דו"ח מס. 6 -דו"ח מסכם: ראייה שלמה לניהול השוטף של המגפה https://www.weizmann.ac.il/physics/waxman/sites/physics.waxman/files/uploads/Corona/דוח%20מסכם.pdf], ‏11 במאי 2020 תוכנית ההצלה שאמורה הייתה למנוע את הגל השני - ונתניהו גנז, באתר חדשות 13 "לא היה כתב סמכויות וגם לא יהיה": גמזו נפרד מתפקיד הפרויקטור, באתר מעריב אונליין, 12 בנובמבר 2020 דנה ירקצי, אמיר בוחבוט‏, הגבלת התקהלויות והסדרת בתי ספר: התכנית שתובא לאישור קבינט הקורונה, באתר וואלה, 3 באוגוסט 2020 אם תוכנית הרמזור לא תאושר - גמזו עשוי להתפטר, באתר כאן-תאגיד השידור הישראלי תוכנית הרמזור של גמזו אושרה בממשלה - ללא מערכת החינוך, באתר כלכליסט, 30 באוגוסט 2020 דיון קבינט הקורונה, ‏30 באוגוסט 2020 יקי אדמקר‏, בניגוד לבקשת הממשלה: תכנית הרמזור של גמזו אושרה בכנסת לשבוע בלבד, באתר וואלה, 8 בספטמבר 2020 פרופ' גמזו בכנסת: תפקוד מלא של המערך לקטיעת ההדבקות - רק בתחילת נובמבר, באתר www.israelhayom.co.il התפרצות הקורונה: עדכונים אחרונים ציון הרף ברמזור השתנה, ויותר תלמידים יחזרו ללמוד ביום ראשון, באתר כלכליסט, 17 בפברואר 2021 ענבר טויזר יעל אודם, ‏סוף לצבעים ברשויות: מתווה החינוך החדש יוצא לדרך, באתר ‏מאקו‏, 6 בינואר 2022 שירה קדרי־עובדיה, מתווה החינוך החדש: הרמזור יבוטל, ההגבלות יותאמו לאלו החלות על כל המשק, באתר הארץ, 6 בינואר 2022 Gamzo R, RAMZOR plan, 30.8.2020 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.